પાલનપુર શહેરના મફતપુરા વિસ્તારમાં ગટરો ઉભરાઇ રહી છે. આ અંગે સ્થાનિક રહિશો દ્વારા વારંવાર રજૂઆતો કરવામાં આવી હતી. તેમ છતાં નગરપાલિકા દ્વારા કોઇ કાર્યવાહી ન થતાં આખરે રોષે ભરાયેલા રહિશો સોમવારે નગરપાલિકામાં ઘસી આવી હોબાળો મચાવ્યો હતો. પાલનપુરમાં ભૂગર્ભ ગટર લાઇનનું જોડાણ કરાયું નથી તેમ છતાં કેટલાક રહીશોએ જોડાણ કરતાં ગટરો ઉભરાય છે. જ્યાં મફતપુરા વિસ્તારમાં છેલ્લા કેટલાક માસથી ગટરો ઉભરાય છે.અને ગંદુ પાણી જાહેર માર્ગ ઉપર આવી જતુ હોવાથી સ્થાનિક રહીશોનું માર્ગ ઉપર થી ચાલવુ પણ મુશકેલ બન્યુ છે.